Diari Oficial de la Generalitat Valenciana


Sumari del DOGV 4633, del 19-11-2003 (2003/12006)

RESOLUCIÓ de 3 de novembre de 2003, de la Direcció General de Política Lingüística i Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'obri el període d'informació pública en l'expedient incoat per a la declaració de Bé d'Interés Cultural, amb la categoria de Monument de l'església parroquial de sant Lluc Evangelista i la seua torre campanar, de Cheste.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4633

Data del DOGV
:   19-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12553


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 3 de novembre de 2003, de la Direcció General de Política Lingüística i Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'obri el període d'informació pública en l'expedient incoat per a la declaració de Bé d'Interés Cultural, amb la categoria de Monument de l'església parroquial de sant Lluc Evangelista i la seua torre campanar, de Cheste. [2003/X12026]
  
Havent-se correspost, per mitjà de la resolució de la Direcció General de Política Lingüística i Patrimoni Cultural Valencià de data 9 de juliol de 2003 (DOGV núm. 4.567 de 18.08.03), a la incoació d'expedient per a la declaració de Bé d'Interés Cultural, amb la categoria de Monument, a favor de l'església parroquial de sant Lluc Evangelista i la seua torre campanar, de Cheste. Una vegada transcorreguts tres mesos des que es va sol·licitar l'informe a les institucions consultives en compliment del que disposa l'art. 27.5 de la Llei 4/98, d'11 de juny, del Patrimoni Cultural Valencià, i constant en l'expedient incoat l'informe favorable emés, respecte d'això, per la Reial Acadèmia de Belles Arts de Sant Carles, esta Direcció General ha resolt:
  
1. Continuar la tramitació de l'expedient, d'acord amb les disposicions vigents.
  
2. Conforme al que preveu l'article 27.6, de la Llei 4/1998, d'11 de juny, del Patrimoni Cultural Valencià, obrir el període d'informació pública, a fi que totes les persones que tinguen interés puguen examinar l'expedient durant el termini d'un mes a partir de la publicació de la present resolució en el Diari Oficial de la Generalitat Valenciana.
  
L'expedient estarà a disposició dels interessats en la Direcció General de Política Lingüística i Patrimoni Cultural Valencià, Servici de Patrimoni Arquitectònic i Mediambiental, de la Conselleria de Cultura, Educació i Esport, avinguda de Campanar número 32, de València, de nou a catorze hores.
  
Contra la present resolució, per ser un acte de tràmit, no correspon cap recurs.